Juliana López

Juliana López Mainar (Zaragoza, 1886 - ibidem, 1971) Aragoiko militante anarkista izan zen.

 Biografia 
Juliana Lopez Mainar Zaragozan jaio zen, Aragoiko hiriburuan. Lanbidez sukaldaria zen.  Zaragozako La Magdalena auzoko Arnaldo Alcober kaleko apopilo-etxe baten jabe ere bazen. Han anarkista iheslariei aterpea eskaini zien eta oso ezaguna egin zen Aragoiko mugimendu anarkistaren barruan.

1921eko otsailean Los Justicieros talde anarkistarekin bat egin zuen. Taldeak bera eta Buenaventura Durruti bidali zituen Espainiako beste talde anarkista batzuekin harremanetan jartzera,Federazio Anarkista Iberiko bat sortzeko helburuarekin. Lehenengo Andaluziara joan ziren, non bertako anarkistak konbentzitu zituzten eskualde federatu bat antola zezaten. Gero Madrilera joan ziren, baina Eduardo Dato lehen ministroaren hilketaren ondoren hiria utzi egin behar izan zuten. Azkenean Bartzelonara heldu ziren, eta Domingo Ascasok bertako mugimenduak zituen arriskuen berri eman zien, beste talde anarkistekin koordinatzea eragotziz.

Pistolerismoa Zaragozara iritsi zitekeelako kezkaz, Los Justicieros Euskal Herrira joan ziren armak eskuratzera. Armak ordaintzeko, Eibarko ordaintzaile baten aurkako lapurreta armatu bat egin zuten, eta 300 000 pezeta lapurtu zituzten.  Dirua bi zatitan banatu zuten –erdia Bilbora bidali zuten–, eta beste erdia Zaragozara eraman zuen bueltan Lopezek.berak 

1923ko ekainean, Juan Soldevila artzapezpikuaren hilketan parte hartu zuen, antza.  Los Solidarios alderdiko bi kide, Francisco Ascaso eta Rafael Torres Escartín, bere apopilo etxean bilduta zeuden erasoaren egunean. [2] Eliza katolikoak presio egin zien agintariei, Julia konplize gisa atxilotu zezaten. Ondoren, poliziak bere apopilo-etxea miatu zuen eta bera eta bere familia ikertu zituzten.  Atentatuagatik inputatu zuten, Ascaso, Torres Escartín eta Esteban Euterio Salamero Bernard akusatuekin batera. [12] Sei urteko kartzela zigorra ezarri zioten azkenean Lopezi.  Espetxeratu zutenean, Alcalá de Henares eta Zaragozako espetxeetara eraman zuten; 1926an, tuberkulosia hartu zuen. 1928an askatu zuten.

1932ko abenduan, Los Solidarios taldeko kideekin bildu zen Bartzelonan, 1933ko urtarrileko matxinada anarkista planifikatzeko. [13] Diktadura frankistaren urteetan, negozio txiki bat izan zuen Zaragozako La Almozara auzoan, non bizilagun guztiek ezagutzen zuten bere iragan militantea.
 Erreferentziak 

 Bibliografia 

 Kanpo estekak 

Kategoria:Zaragozarrak
Kategoria:Aragoiko anarkistak
Kategoria:Emakume anarkistak